Паводле слоў Шылы, стаўленне да яго ў ваеннай часцi нармальнае. "Таварышы ставяцца да мяне па-рознаму, аднак я не так шмат часу правёў разам з iмi. Але афiцэрскi склад, кiраўнiцтва часцi ставiцца да мяне без непрыязi i з разуменнем. Я лiчу, што гэта адбываецца таму, што ў гэтай жа часцi служыць былы лiдэр маладзёжнай арганiзацыi Партыi БНФ "Моладзь БНФ" Алесь Калiта. Ён ужо прывучыў часць да таго, што, напрыклад, размова на беларускай мове — гэта нармальна", — зазначыў Iван.